బీరం హర్షవర్దన్ రెడ్డి

బీరం హర్షవర్దన్‌ రెడ్డి, తెలంగాణ రాష్ట్రానికి చెందిన రాజకీయ నాయకుడు. ప్రస్తుతం భారత్ రాష్ట్ర సమితి పార్టీ తరపున కొల్లాపూర్ శాసనసభ నియోజకవర్గం శాసన సభ్యుడిగా ప్రాతినిధ్యం వహిస్తున్నాడు.

జననం, విద్య 
హర్షవర్ధన్ రెడ్డి 1978, ఆగస్టు 31న లక్ష్మారెడ్డి - బిచ్చమ్మ తెలంగాణ రాష్ట్రం, నాగర్ కర్నూల్ జిల్లా, కొల్లాపూర్ సమీపంలోని సింగోటం గ్రామంలో జన్మించాడు. తండ్రి లక్ష్మారెడ్డి సింగోటం గ్రామ సర్పంచ్ గా, జిల్లా కో-ఆపరేటివ్ బ్యాంక్ డైరెక్టర్‌గా పనిచేశాడు. 2001లో ఉస్మానియా విశ్వవిద్యాలయం పరిధిలోని పిఆర్ఆర్ లా కళాశాల నుండి ఎల్.ఎల్.బి. పూర్తిచేసిన హర్షవర్ధన్ రెడ్డి, తరువాత 10 సంవత్సరాలు న్యాయవాదిగా పనిచేశాడు.

వ్యక్తిగత జీవితం 
హర్షవర్ధన్ రెడ్డికి విజయతో వివాహం జరిగింది.

రాజకీయ విశేషాలు
తెలుగుదేశం పార్టీతో రాజకీయ జీవితాన్ని ప్రారంభించిన హర్షవర్ధన్ రెడ్డి, కొన్నిరోజులు వైఎస్ఆర్ కాంగ్రెస్ పార్టీలో పనిచేశాడు. ఆ తరువాత కాంగ్రెస్ పార్టీలో చేరాడు. 2014లో జరిగిన తెలంగాణ సార్వత్రిక ఎన్నికల్లో భాగంగా కాంగ్రెస్ పార్టీ అభ్యర్థిగా పోటీచేసి తెలంగాణ రాష్ట్ర సమితి పార్టీ అభ్యర్థి జూపల్లి కృష్ణారావు చేతిలో 10,498 ఓట్ల తేడాతో ఓడిపోయాడు. 2018లో జరిగిన తెలంగాణ ముందస్తు ఎన్నికల్లో కాంగ్రెస్ పార్టీ టికెట్ పై పోటీచేసి తెలంగాణ రాష్ట్ర సమితి పార్టీ అభ్యర్థి జూపల్లి కృష్ణారావుపై 12,543 ఓట్ల మెజారిటీతో గెలుపొందాడు. 2018 ఎన్నికల అనంతరం కాంగ్రెస్ పార్టీకి రాజీనామా చేసి, తెలంగాణ రాష్ట్ర సమితి పార్టీలో చేరాడు.

ఇతర వివరాలు 
మారిషస్, యునైటెడ్ అరబ్ ఎమిరేట్స్, యునైటెడ్ కింగ్‌డమ్, యునైటెడ్ స్టేట్స్ ఆఫ్ అమెరికా మొదలైన దేశాలు సందర్శించాడు.

మూలాలు

జీవిస్తున్న ప్రజలు
తెలంగాణ శాసన సభ్యులు (2018)
కొల్లాపూర్
నాగర్‌కర్నూల్ జిల్లా నుండి ఎన్నికైన శాసన సభ్యులు
నాగర్‌కర్నూల్ జిల్లా వ్యక్తులు
1978 జననాలు
తెలంగాణ రాష్ట్ర సమితి రాజకీయ నాయకులు
నాగర్‌కర్నూల్ జిల్లా రాజకీయ నాయకులు